SVEUČILIŠTE U ZADRU

ODJEL ZA KROATISTIKU I SLAVISTIKU

Povjerenstvo za osiguravanje i unaprjeđenje kvalitete

Zadar, 5. travnja 2016.

**Z A P I S N I K**

s četvrte sjednice POUK-a Odjela za kroatistiku i slavistiku Sveučilišta u Zadru, održane u srijedu, 5. travnja 2016. s početkom u 13:30.

Prisutni: dr. sc. Helena Peričić, red. prof., dr. sc. Sanja Knežević, doc., dr. sc. Sandra Hadžihalilović, doc., Ivana Petešić, prof., Ivona Šimunov, prof., Boris Krneta, student.

Opravdano odsutni: Mladen Masar, predstavnik vanjskih dionika, Marin Dolfić, student.

Zapisnik sastavila Sandra Hadžihalilović.

D N E V N I R E D

1. Usvajanje Zapisnika s prošle sjednice POUK-a
2. Strategija Odjela za kroatistiku i slavistiku 2011 – 2016
3. Studenti-mentori
4. Peer-review
5. Izvješće sa sastanka predstavnika tijela SOUK-a
6. Razno
7. točka dnevnog reda je *Usvajanje zapisnika s druge sjednice POUK-a Odjela za kroatistiku i slavistiku*. Zapisnik je jednoglasno usvojen.
8. točka dnevnog reda je *Strategija Odjela za kroatistiku i slavistiku 2011 – 2016* (dalje u tekstu Strategija). Povjerenstvo je detaljno prošlo kroz postojeću Strategiju i zaključilo da treba:
* uskladiti sa Sveučilišnom strategijom i ESG standardima;
* uskladiti kadrovsku zastupljenost;
* opremiti Slavističku čitaonicu s dodatnim računalima i omogućiti studentima otvoren pristup mreži;
* uskladiti studentske grupe s Kolektivnim ugovorom za znanost i visoko obrazovanje, a u vezi s tim osigurati dodatnu učionicu (što se navodi i u Srednjoročnim ciljevima);
* utvrditi postupak klasifikacije Odjelnog časopisa CSI;
* pokrenuti znanstvene (nastavne, stručne) projekte (regulirati poglavljem o strategiji za razvoj i istraživački rad);
* preformulirati dio *Prilike* u SWOT analizi obaju odsjeka i Odjela;
* ažurirati provedene promjene kojima je Odjel osnažen (osnovana je Književna udruga *Ludens*, svaku godinu održava se studentski projekt *Ruski dani*, *Dani hrvatskog jezika*, upotpuniti popis novopotpisanih bilateralnih ugovora; pokrenut je jednopredmetni diplomski studij ruskoga jezika i književnosti i u tijeku je izrada elaborata za dvopredmetni studij hrvatskoga jezika i književnosti).

1. točka dnevnog reda je *Studenti-mentori*. S obzirom na činjenicu da sustav mentorstva ne funkcionira prema zadanim pravilima ne samo na našem Odjelu nego i na Sveučilištu općenito Povjerenstvo predlaže da se ovaj sustav mentorstva prebaci na studente. Predlaže se raspisivanje Odjelnog natječaja na koji bi se mogli javiti studenti diplomskih studija i biti izabrani na temelju kriterija određenih natječajnim povjerenstvom (npr. prosjek ocjena, izvannastavne aktivnosti i sl.). U skladu s financijskim stanjem Odjela student bi bio plaćen za određen broj sati (koje bi tjedno bio dužan provesti na toj funkciji u svrhu vršnjačke potpore i dr.).
2. točka dnevnog reda je *Peer-review*. U okviru ove točke predlaže se za početak sustav ocjenjivanja kolega na volonterskom principu. Kolege koje žele biti evaluirane od strane Odjelnih kolega i / ili evaluirati rad svojih kolega dobrovoljno se prijavljuju u svrhu poticanja i poboljšanja kvalitete rada kolega pojedinačno i odsjeka / Odjela u cjelini.
3. točka dnevnog reda je *Izvješće sa sastanka predstavnika tijela SOUK-a*. Na sastanku SOUK-a održanom 10. ožujka 2016. govorilo se o mogućnosti unaprjeđenja provedbe studentske evaluacije nastave. Nakon provedenih 20 ciklusa evaluacije pokazalo se da je izlaznost studenata nedovoljna (ispod 25% upisanih). Samo 13 odjela imalo je u posljednjih 8 ciklusa traženu izlaznost, među kojima nije naš Odjel (22,1%). Na razini sveučilišta izlaznost je 21,1%. Zanimljivo je da je od početka provedbe evaluacije u svakom zimskom semestru osim u zadnjem (22,7%) izlaznost bila iznad 25%. Prijedlog za poboljšanje: omogućiti studentima ispunjavanje ankete preko svojih pametnih telefona tijekom nastave. Prijedlog se pokazao uspješnim među srednjoškolcima među kojima je provedeno sociološko istraživanje. Neprihvatljiv je prijedlog povratka na papirnati način rada iz više razloga. Prijedlog za poboljšanje je i dodatno poticanje ispunjavanja ankete, oglašavanje na odjelnim panoima, mrežnim stranicama, na nastavi, preko Merlina i dr. Mogući prijedlog za poboljšanje je promjena termina evaluacije.

Zatim se govorilo o rezultatima ankete o zadovoljstvu akademskog osoblja SuZ (u kojoj je sudjelovalo 176 djelatnika Sveučilišta, od kojih je 10 s našeg Odjela). Usporedili su se rezultati s prošlogodišnjima i pokazalo se da su djelatnici u većini zadovoljniji ovu godinu u odnosu na prošlu.

Govorilo se i o popularizaciji rezultata znanstveno-nastavnog rada SuZ u okviru čega je predložen obrazac za izradu izvješća za vrednovanje znanstvene organizacije.

1. točka dnevnog reda je *Razno*. U okviru ove točke nije bilo dodatnih informacija i obavijesti.

Sjednica je završila u 14:30.